ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

 la proiectul de hotărâre privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI)

”Eco-transport Câmpulung Moldovenesc -Sadova”

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre, dă următoarele referințe:

Conform prevederilor art. 4 alin. (1), art. 16 alin. (1) şi (2), art. 231 alin. (1) şi alin. (5), art. 24 alin. (1) şi art. 26 din Legea serviciilor de transport public local nr. 92/2007, cu modificările şi completările ulterioare și a prevederilor art. 5 alin. (3) și art.17 din Statutul Asociației de dezvoltare intercomunitară (ADI) ,,*ECO-TRANSPORT CÂMPULUNG MOLDOVENESC-SADOVA*", aprobat prin Hotărârea Consiliului Local nr. 59 din 30 mai 2024 Asociația de dezvoltare intercomunitară (ADI) ,,*ECO-TRANSPORT CÂMPULUNG MOLDOVENESC-SADOVA*" întocmește documentația învederea delegării gestiunii Serviciului de transport public local de persoane prin curse regulate pe raza unităților administrativ-teritoriale membre ale Asociației.

 Prin Studiul de oportunitate pentru fundamentarea și stabilirea soluției optime de delegare a gestiunii serviciului și având în vedere considerentele de reglementare, cele de ordin economico-financiar, s-a recomandat organizarea acesteia sub forma gestiunii delegate, prin organizarea unei proceduri competitive de atribuire, pentru o perioadă de 4 ani.

 Prin art. 4 alin. 1 lit. c din Regulamentul nr. 1370/2007 CE privind serviciile de transport rutier de călători se stabilesc ,, modalitățile de alocare a costurilor legate de prestarea de servicii,,. Având în vedere că toate cheltuielile delegatarului sunt în final recuperate de la utilizatori, regăsindu-se în tarifele practicate, în vederea unui impact social cât mai mic, în concordanță cu politica Consiliului Local al Municipiului Câmpulung Moldovenesc, s-a recomandat stabilirea redevenței la un nivel de 30000 lei/an.

 Deoarece municipalitatea pune la dispoziție mijloacele de transport și doar ca variantă de rezervă se cere contractantului un mijloc de transport, factorii de evaluare utilizaţi pentru determinarea ofertei celei mai avantajoase din punct de vedere economic în baza criteriului de atribuire sunt „cel mai bun raport calitate-preţ" conform prevederilor art.209, alin (3) lit. a a Legii nr. 99/2016 din 19 mai 2016 privind achiziţiile sectoriale cu modificările și completările ulterioare .

 În conformitate cu prevederile OUG 57/2019 privind Codul administrativ, cu modificările şi completările ulterioare, *Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale,* exercitând atribuţii *privind gestionarea serviciilor furnizate către cetăţeni.*

Argumentele aduse de inițiator sunt reale și pertinente.

Cu precizările de mai sus, promovarea acestui proiect de hotărâre este oportună.

|  |  |
| --- | --- |
| Direcția tehnică și urbanism,Director executiv adjunct, Istrate Luminița | SERVICIUL PATRIMONIU,Șef serviciu,Niță LuminițaCompartiment transport auto și monitorizare parcăriȘutu Daniela |